ປາກິສຖານ ເປີດສາກ ໂຈມຕີ ທີ່ໝັ້ນຂອງ ກຸ່ມຕາລີບານ ໃນເຂດ Waziristan ເໜືອ (ວີດີໂອ)
ການອອກປະຕິບັດງານກວາດລ້າງ ພວກກໍ່ການຮ້າຍ ມີຂຶ້ນ ຫຼັງຈາກທຳການໂຈມຕີທາງອາກາດ ມາ 2 ສັບປະດາ ແລະການຍົກຍ້າຍພວກພົນລະເຮືອນ ອອກຈາກຂົງເຂດ.
ກອງທັບປາກິສຖານ ກ່າວວ່າ ຕົນໄດ້ເປີດສາກທຳການໂຈມຕີ ທາງພາກພື້ນດິນ ຕໍ່ທີ່ໝັ້ນແຫ່ງຕ່າງໆຂອງກຸ່ມຕາລີບານ ໃກ້ໆ ກັບຊາຍແດນອັຟການິສຖານ ຫຼັງຈາກທຳການອົບພະຍົບ ພວກປະຊາຊົນໃນທ້ອງຖິ່ນ ປະມານເຄິ່ງລ້ານຄົນ ອອກຈາກ ເຂດດັ່ງກ່າວ ແລະທຳການໂຈມຕີທາງອາກາດມາໄດ້ 2 ສັບ ປະດາແລ້ວນັ້ນ ກອງທັບກ່າວໃນວັນຈັນມືນີ້ ວ່າ ຕົນໄດ້ເລີ້ມທຳການເຂົ້າກວດ ຄົ້ນໃນບ້ານເຮືອນແຕ່ລະຫຼັງໆໄປໃນເມືອງ Miran Shah ທີ່ ໝັ້ນໃຫຍ່ໃນເຂດ Waziristan ເໜືອ ຂອງພວກກຸ່ມຫົວຮຸນ ແຮງຕ່າງໆ ທີ່ປະຕິບັດ ງານຢູ່ໃນປາກິສຖານ ແລະໃນອັຟການິສຖານ ກອງທັບກ່າວ ຕື່ມວ່າ ພວກຫົວຮຸນແຮງປະມານ 15ຄົນເສຍຊີວິດ ໃນການບຸກໂຈມຕີທາງພາກພື້ນດິນ ບັ້ນທຳອິດນັ້ນ ນັບແຕ່ການໂຈມຕີທາງອາກາດ ໄດ້ເລີ້ມຂຶ້ນໃນວັນທີ 15 ມິຖຸນາເປັນຕົ້ນມາ ກອງທັບກ່າວວ່າ ພວກຕົນໄດ້ສັງຫານພວກທີ່ສົງໄສວ່າເປັນພວກກໍ່ການຮ້າຍ ຈຳນວນຫຼາຍກວ່າ 330 ຄົນແຕ່ການເຄື່ອນໄຫວຂອງກອງທັບ ໄດ້ບັງຄັບໃຫ້ປະຊາຊົນຈຳນວນເກືອບເຄິ່ງລ້ານ ຊຶ່ງສ່ວນຫຼາຍເປັນພວກແມ່ຍິງ ແລະເດັກນ້ອຍ ຕ້ອງຫລົບໜີໄປອາໄສຢູ່ບ່ອນປອດໄພ ສະຫະລັດ ປະກາດໃນສັບປະດາຜ່ານມານີ້ວ່າ ຕົນໄດ້ໃຫ້ການຊ່ອຍເຫຼືອຕື່ມອີກ 8 ລ້ານດອນລາ ເພື່ອຊ່ອຍລັດຖະບານປາກິສຖານ ຮັບມືກັບຄວາມຕ້ອງການດ້ານເຂົ້າປາອາ ຫານແລະອາຫານບຳລຸງອື່ນໆຂອງ ພວກອົບພະຍົບພາຍໃນປະເທດນັ້ນ ພວກປະເທດພັນທະມິດຂອງປາກິສຖານ ໂດຍສະເພາະສະຫະລັດ ໄດ້ຮຽກຮ້ອງໄປຍັງລັດຖະບານປາກິສຖານ ມາໄດ້ຫຼາຍປີແລ້ວ ເພື່ອໃຫ້ກຳຈັດພວກທີ່ໝັ້ນແຫ່ງຕ່າງໆຂອງກຸ່ມຕາລີບານ ໃນເຂດ Waziristan ເໜືອນັ້ນ